CELEX: 62021CN0401
Language: lt
Date: 2021-06-29 00:00:00
Title: Byla C-401/21 P: 2021 m. birželio 29 d. Rumunijos pateiktas apeliacinis skundas dėl 2021 m. balandžio 14 d. Bendrojo Teismo (dešimtoji išplėstinė kolegija) priimto sprendimo byloje T-543/19 Rumunija / Komisija

2021 8 16   
            
            
               LT
            
            
               Europos Sąjungos oficialusis leidinys
            
            
               C 329/15
            
         
      2021 m. birželio 29 d. Rumunijos pateiktas apeliacinis skundas dėl 2021 m. balandžio 14 d. Bendrojo Teismo (dešimtoji išplėstinė kolegija) priimto sprendimo byloje T-543/19 Rumunija / Komisija
      
      (Byla C-401/21 P)
      (2021/C 329/18)
      Proceso kalba: rumunų
      
         Šalys
      
      
         Apeliantė: Rumunija, atstovaujama E. Gane, L.-E. Baţagoi
      
         Kita proceso šalis: Europos Komisija
      
         Apeliantės reikalavimai
      
      
                  —
               
               
                  patenkinti apeliacinį skundą, panaikinti visą Bendrojo Teismo sprendimą byloje T-543/19, priimti naują sprendimą byloje T-543/19 ir patenkinti ieškinį, kuriuo prašoma iš dalies panaikinti Komisijos sprendimą C(2019)4027 final, kiek juo pirmajai ir antrajai prioritetinėms veiksmų programos kryptims Komisija taikė 75 %, o ne 85 % bendro finansavimo normą,
                  arba
               
            
                  —
               
               
                  patenkinti apeliacinį skundą, panaikinti visą Bendrojo Teismo sprendimą byloje T-543/19 ir grąžinti minėtą bylą Bendrajam Teismui, kad jis priimtų naują sprendimą ir patenkintų ieškinį, kuriuo prašoma iš dalies panaikinti Komisijos sprendimą C(2019)4027 final, kiek juo pirmajai ir antrajai prioritetinėms veiksmų programos kryptims Komisija taikė 75 %, o ne 85 % bendro finansavimo normą;
               
            
                  —
               
               
                  priteisti iš Komisijos bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Grįsdama apeliacinį skundą Rumunija nurodo tris pagrindus:
      
                  A.
               
               
                  
                     Klaidingas Reglamento Nr. 1303/2013 139 straipsnio 6 dalies a punkto, siejamo su to paties reglamento 137 straipsnio 1 dalies a ir d punktais, 2 dalimi, 131 straipsniu, 135 straipsnio 2 dalimi ir 139 straipsnio 1, 2 ir 7 dalimis, aiškinimas ir taikymas
                  
                  Rumunija mano, kad Bendrasis Teismas padarė kelias teisės klaidas, kiek tai susiję su skirtumu tarp galutinės tarpinio mokėjimo paraiškos pateikimo ir sąskaitų pripažinimo, nes nepagrįstai nepaisė pastarojo etapo svarbos ir manė, kad reikalaujamai sumai reikia taikyti galutinės tarpinio mokėjimo paraiškos pateikimo metu galiojusią bendrojo finansavimo normą.
               
            
                  B.
               
               
                  
                     Klaidingas apskaitos metinio periodiškumo principo aiškinimas ir taikymas
                  
                  Rumunija mano, kad Bendrasis Teismas klaidingai aiškino ir taikė apskaitos metinio periodiškumo principą, kai nustatė, kad ataskaitiniais metais patirtoms ir į apskaitos sistemą įtrauktoms išlaidoms pritaikius bendrojo finansavimo normą, nustatytą po to, kai pateikta galutinė tarpinio mokėjimo paraiška, būtų pažeistas minėtas principas.
               
            
                  C.
               
               
                  
                     Klaidingas negaliojimo atgaline data principo aiškinimas ir taikymas
                  
                  Rumunija mano, kad Bendrasis Teismas klaidingai aiškino ir taikė negaliojimo atgaline data principą, kai nustatė, kad 2018 m. gruodžio 12 d. Įgyvendinimo sprendime C(2018)8890 final nustatyta bendro finansavimo norma netaikoma išlaidoms, patirtoms 2017-2018 m. ataskaitiniu laikotarpiu, nes tuo metu, kai tas sprendimas įsigaliojo (2018 m. gruodžio 12 d.), Rumunijos teisinė padėtis jau buvo nusistovėjusi, kadangi ataskaitiniai metai baigėsi 2018 m. birželio 30 d., o galutinė tarpinio mokėjimo paraiška pateikta 2018 m. liepos 6 d.